Ehdotus: neuvoston päätös Euroopan talousyhteisön ja Mauritiuksen hallituksen välisessä Mauritiuksen vesialueilla harjoitettavaa kalastusta koskevassa sopimuksessa määrätyt kalastusmahdollisuudet ja taloudellisen korvauksen 3 päivän joulukuuta 2003 ja 2 päivän joulukuuta 2007 väliseksi ajaksi määrittelevän pöytäkirjan väliaikaista soveltamista koskevan sopimuksen tekemisestä kirjeenvaihtona /* KOM/2004/0194 lopull. */





Ehdotus: NEUVOSTON PÄÄTÖS Euroopan talousyhteisön ja Mauritiuksen hallituksen välisessä Mauritiuksen vesialueilla harjoitettavaa kalastusta koskevassa sopimuksessa määrätyt kalastusmahdollisuudet ja taloudellisen korvauksen 3 päivän joulukuuta 2003 ja 2 päivän joulukuuta 2007 väliseksi ajaksi määrittelevän pöytäkirjan väliaikaista soveltamista koskevan sopimuksen tekemisestä kirjeenvaihtona (komission esittämä) PERUSTELUT Euroopan yhteisön ja Mauritiuksen kalastussopimuksen liitteenä olevan pöytäkirjan voimassaolo päättyi 2. joulukuuta 2002. Sen voimassaoloa on jatkettu yhdellä vuodella. Sopimuspuolet parafoivat 11. syyskuuta 2003 uuden pöytäkirjan vahvistaakseen yhteisön alusten Mauritiuksen vesillä harjoittaman kalastustoiminnan tekniset ja taloudelliset edellytykset 3. päivän joulukuuta 2003 ja 2. päivän joulukuuta 2007 väliseksi ajaksi. Uusi pöytäkirja antaa kalastusmahdollisuudet 41:lle nuottaa käyttävälle tonnikala-alukselle ja 49 pintasiima-alukselle sekä lisenssit siimalla pyytäville aluksille, jotka vastaavat 25:tä bruttorekisteritonnia kuukaudessa vuosittaisena keskiarvona. Taloudelliseksi korvaukseksi vahvistetaan 487 500 euroa vuodessa, ja se kattaa Mauritiuksen vesiltä pyydetyn 6 500 tonnin painoisen vuosittaisen saaliin. 195 000 euron suuruinen osa taloudellisesta korvauksesta ohjataan sellaisten kohdennettujen toimien rahoitukseen kuin tieteelliset ja tekniset ohjelmat, koulutus, valvonta ja tarkkailu, VMS:n käyttö mukaan luettuna. Uusi pöytäkirja vahvistaa EY:n ja Mauritiuksen välisiä kalastussuhteita, edistää vastuuntuntoista ja kestävää kalastusta Intian valtamerellä sekä korostaa tehokkaan valvonta- ja tarkkailujärjestelmän tarpeellisuutta. Näiden tavoitteiden mukaisesti pöytäkirjaan sisältyvät seuraavat uudet elementit: i) pöytäkirjan kesto on neljä vuotta aiemman kolmen vuoden asemesta; ii) yksinoikeuslauseke, jolla kielletään kaikki yksityiset lisenssit tai muut vastaavat järjestelyt; iii) Mauritiuksen vesillä toimivien yhteisön alusten velvollisuus ottaa alukselle paikallisia merimiehiä ja soveltaa sosiaalilauseketta; iv) kalastaminen on sallittu 15 meripeninkulman päässä rannikosta aiemman 12 meripeninkulman asemesta; v) yhteisön aluksia koskeva velvollisuus ilmoittaa kaikista Mauritiuksen alueella tapahtuvista jälleenlaivauksista; ja vi) pöytäkirjan ja asiaa koskevan Mauritiuksen lainsäädännön vastaisesta menettelystä langetettavat seuraamukset. Komissio ehdottaa, että neuvosto hyväksyy päätöksellä uuden pöytäkirjan väliaikaista soveltamista koskevan kirjeenvaihtona tehdyn sopimuksen pöytäkirjan lopulliseen voimaantuloon asti. Ehdotusta neuvoston asetukseksi uuden pöytäkirjan tekemisestä koskee erillinen menettely. Ehdotus NEUVOSTON PÄÄTÖS Euroopan talousyhteisön ja Mauritiuksen hallituksen välisessä Mauritiuksen vesialueilla harjoitettavaa kalastusta koskevassa sopimuksessa määrätyt kalastusmahdollisuudet ja taloudellisen korvauksen 3 päivän joulukuuta 2003 ja 2 päivän joulukuuta 2007 väliseksi ajaksi määrittelevän pöytäkirjan väliaikaista soveltamista koskevan sopimuksen tekemisestä kirjeenvaihtona EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan kanssa, ottaa huomioon komission ehdotuksen [1], [1] EUVL C ..., ..., s. .... sekä katsoo seuraavaa: (1) Yhteisö ja Mauritius ovat neuvotelleet määrittääkseen Mauritiuksen vesialueilla harjoitettavaa kalastusta koskevan sopimuksen pöytäkirjan soveltamiskauden lopussa sopimukseen tehtävät muutokset ja lisäykset. (2) Näiden neuvottelujen tuloksena parafoitiin 11 päivänä syyskuuta 2003 uusi pöytäkirja. (3) Tämän pöytäkirjan myötä yhteisön kalastajilla on kalastusmahdollisuudet Mauritiuksen suvereniteettiin tai lainkäyttövaltaan kuuluvilla vesialueilla 3 päivän joulukuuta 2003 ja 2 päivän joulukuuta 2007 välisenä aikana. (4) Yhteisön kalastusalusten toiminnan aloittamiseksi uudelleen on välttämätöntä hyväksyä kyseinen pöytäkirja mahdollisimman pian. Tämän vuoksi sopimuspuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan väliaikaisesta soveltamisesta 3 päivästä joulukuuta 2003 alkaen. (5) Kirjeenvaihtona tehty sopimus olisi allekirjoitettava, jollei sopimuksen tekemistä koskevasta neuvoston päätöksestä muuta johdu. (6) Kalastusmahdollisuuksien jakoperusteet jäsenvaltioiden välillä olisi vahvistettava kalastussopimuksessa määrätyn kalastusmahdollisuuksien perinteisen jaon perusteella, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Mauritiuksen hallituksen välisessä Mauritiuksen vesialueilla harjoitettavaa kalastusta koskevassa sopimuksessa määrätyt kalastusmahdollisuudet ja taloudellisen korvauksen 3 päivän joulukuuta 2003 ja 2 päivän joulukuuta 2007 väliseksi ajaksi määrittelevän pöytäkirjan väliaikaista soveltamista koskeva kirjeenvaihtona tehty sopimus. Sopimusteksti on tämän päätöksen liitteenä. 2 artikla Pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti: - nuottaa käyttävät tonnikala-alukset: Ranska 16, Espanja 22, Italia 2, Yhdistynyt kuningaskunta 1, - pintasiima-alukset: Espanja 19, Ranska 23, Portugali 7, - siimalla pyytävät alukset: Ranska 25 bruttorekisteritonnia (brt) kuukaudessa vuosittaisena keskiarvona. Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon minkä tahansa muun jäsenvaltion lisenssihakemukset. 3 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa kirjeenvaihtona tehty sopimus yhteisöä sitovasti. Tehty Brysselissä ... Neuvoston puolesta Puheenjohtaja LIITE Kirjeenvaihtona tehty sopimus Euroopan talousyhteisön ja Mauritiuksen hallituksen välisessä Mauritiuksen vesialueilla harjoitettavaa kalastusta koskevassa sopimuksessa määrätyt kalastusmahdollisuudet ja taloudellisen korvauksen 3 päivän joulukuuta 2003 ja 2 päivän joulukuuta 2007 väliseksi ajaksi määrittelevän pöytäkirjan väliaikaisesta soveltamisesta A. Mauritiuksen tasavallan hallituksen kirje Arvoisa Herra Viitaten 11 päivänä syyskuuta 2003 parafoituun, kalastusmahdollisuudet ja taloudellisen korvauksen 3 päivän joulukuuta 2003 ja 2 päivän joulukuuta 2007 väliseksi ajaksi määrittelevään pöytäkirjaan ilmoitan kunnioittavasti, että Mauritiuksen hallitus on valmis soveltamaan tätä pöytäkirjaa väliaikaisesti 3 päivästä joulukuuta 2003 alkaen pöytäkirjan sen 7 artiklan mukaiseen voimaantuloon saakka edellyttäen, että Euroopan yhteisö on valmis tekemään samoin. On sovittu, että pöytäkirjan 2 artiklassa määrätyn taloudellisen korvauksen ensimmäinen maksuerä on suoritettava ennen 1 päivää kesäkuuta 2004. Olisin kiitollinen, jos voisitte vahvistaa, että Euroopan yhteisö hyväksyy pöytäkirjan väliaikaisen soveltamisen. Vastaanottakaa, Arvoisa Herra, korkeimman kunnioitukseni vakuutus. Mauritiuksen tasavallan hallituksen puolesta B. Yhteisön kirje Arvoisa Herra Minulla on kunnia ilmoittaa saaneeni seuraavan tänään päivätyn kirjeenne: "Viitaten 11 päivänä syyskuuta 2003 parafoituun, kalastusmahdollisuudet ja taloudellisen korvauksen 3 päivän joulukuuta 2003 ja 2 päivän joulukuuta 2007 väliseksi ajaksi määrittelevään pöytäkirjaan ilmoitan kunnioittavasti, että Mauritiuksen hallitus on valmis soveltamaan tätä pöytäkirjaa väliaikaisesti 3 päivästä joulukuuta 2003 alkaen pöytäkirjan sen 7 artiklan mukaiseen voimaantuloon saakka edellyttäen, että Euroopan yhteisö on valmis tekemään samoin. On sovittu, että pöytäkirjan 2 artiklassa määrätyn taloudellisen korvauksen ensimmäinen maksuerä on suoritettava ennen 1 päivää kesäkuuta 2004. Olisin kiitollinen, jos voisitte vahvistaa, että Euroopan yhteisö hyväksyy pöytäkirjan väliaikaisen soveltamisen." Minulla on ilo vahvistaa, että Euroopan yhteisö hyväksyy pöytäkirjan väliaikaisen soveltamisen. Vastaanottakaa, Arvoisa Herra, korkeimman kunnioitukseni vakuutus. Euroopan unionin neuvoston puolesta PÖYTÄKIRJA EUROOPAN TALOUSYHTEISÖN JA MAURITIUKSEN HALLITUKSEN VÄLISESSÄ MAURITIUKSEN VESIALUEILLA HARJOITETTAVAA KALASTUSTA KOSKEVASSA SOPIMUKSESSA MÄÄRÄTTYJEN KALASTUSMAHDOLLISUUKSIEN JA TALOUDELLISEN KORVAUKSEN MÄÄRITTELEMISESTÄ 3 PÄIVÄN JOULUKUUTA 2003 JA 2 PÄIVÄN JOULUKUUTA 2007 VÄLISEKSI AJAKSI 1 artikla 1. Myönnetään kalastussopimuksen 2 artiklan mukaisesti seuraavat kalastusmahdollisuudet neljäksi vuodeksi 3 päivästä joulukuuta 2003 alkaen: - nuottaa käyttävät tonnikala-alukset: lisenssit 41 alukselle, - pintasiima-alukset: lisenssit 49 alukselle, - siimalla pyytävät alukset: lisenssit 25 brt:lle kuukaudessa vuosittaisena keskiarvona. 2. Ainoastaan yhteisön aluksilla, joilla on tämän pöytäkirjan nojalla ja liitteessä kuvattujen muodollisuuksien mukaisesti myönnetty voimassaoleva lisenssi, on lupa harjoittaa kalastusta Mauritiuksen vesialueilla. 2 artikla 1. Sopimuksen 6 artiklassa tarkoitetuksi taloudelliseksi korvaukseksi edellä mainitulta ajalta vahvistetaan 487 500 euroa vuodessa. 2. Tämä summa kattaa 6 500 tonnin suuruiset saaliit vuodessa Mauritiuksen vesillä. Jos yhteisön alusten vuotuiset saaliit Mauritiuksen vesillä ylittävät tämän määrän, edellä mainittua korvausta korotetaan 75 eurolla jokaista pyydettyä lisätonnia kohti. Yhteisön tonnikalasta ja sen lähilajeista maksaman taloudellisen korvauksen määrä ei voi kuitenkaan olla suurempi kuin kaksinkertainen 1 kohdassa mainittuun määrään verrattuna. 3. Taloudellisen korvauksen ensimmäinen erä, suuruudeltaan 292 500 euroa vuodessa, maksetaan valtionkassaan tilille, joka ilmoitetaan Euroopan komission lähetystölle tämän pöytäkirjan tultua voimaan. Ensimmäinen erä on maksettava viimeistään 1 päivänä kesäkuuta 2004 ja seuraavat erät yhtä suurina vuosittaisina erinä viimeistään pöytäkirjan vuosipäivänä. Tämän korvauksen käytöstä päättäminen kuuluu yksinomaan Mauritiuksen toimivaltaan. 4. Taloudellisen korvauksen toinen osa, suuruudeltaan 195 000 euroa vuodessa, osoitetaan tämän pöytäkirjan 3 artiklassa tarkoitettujen toimenpiteiden rahoittamiseen. 3 artikla 1. Turvatakseen kestävän ja vastuuntuntoisen kalastuksen kehittämisen sopimuspuolet pyrkivät kummankin osapuolen edun mukaisesti suosimaan kumppanuutta edistääkseen erityisesti kalavarojen ja muiden biologisten luonnonvarojen parempaa tuntemusta, kalastuksenvalvontaa sekä pienimuotoisen kalastuksen, kalastajayhteisöjen ja koulutuksen kehittämistä. 2. Seuraavat toimet rahoitetaan taloudellisen korvauksen toisesta osasta siten, että vuosittain käytetään 195 000 euroa seuraavan erittelyn mukaisesti: a) 150 000 euroa Mauritiuksen kalastusvyöhykkeen kalastusta ja eläviä luonnonvaroja koskevan tietämyksen lisäämiseen ja hallinnoinnin parantamiseen liittyvien tieteellisten ja teknisten ohjelmien edistämiseen; b) 30 000 euroa stipendeihin ja harjoittelujaksoihin kalastukseen liittyvillä tieteen, tekniikan ja talouden eri aloilla sekä kalastusalan kansainvälisiin kokouksiin osallistumista varten; c) 15 000 euroa seurantaan, tarkkailuun ja valvontaan, alusten satelliittiseurantajärjestelmä (VMS) mukaan luettuna. 3. Edellä 2 kohdan a ja c alakohdassa mainitut määrät annetaan Mauritiuksen kalastuksesta vastaavan ministeriön käyttöön sen jälkeen, kun Euroopan komissiolle on esitetty yksityiskohtainen vuosittainen ohjelma aikatauluineen ja kullekin erityistoimelle asetettuine tavoitteineen, ja ensimmäisenä vuonna viimeistään 1 päivänä kesäkuuta 2004 ja seuraavina vuosina viimeistään 1 päivänä huhtikuuta. Ne maksetaan valtionkassaan tilille, joka ilmoitetaan Euroopan komission lähetystölle tämän pöytäkirjan tultua voimaan. 4. Edellä b alakohdassa mainittu määrä annetaan Mauritiuksen kalastuksesta vastaavan ministeriön käyttöön ja se maksetaan tavanomaiseen tapaan Mauritiuksen toimivaltaisten viranomaisten pankkitileille. 5. Mauritiuksen kalastuksesta vastaava ministeriö toimittaa Euroopan komission Mauritiuksessa olevalle lähetystölle kolmen kuukauden kuluessa pöytäkirjan vuosipäivästä vuosikertomuksen toimenpiteiden täytäntöönpanosta ja saavutetuista tuloksista. Komissio pidättää itsellään oikeuden pyytää Mauritiuksen kalastuksesta vastaavalta ministeriöltä näitä tuloksia koskevia lisätietoja ja tarkastella uudestaan kyseisiä maksuja näiden toimenpiteiden tosiasiallisen täytäntöönpanon mukaan. 4 artikla Jos yhteisö ei suorita 2 ja 3 artiklassa määrättyjä maksuja ajoissa, Mauritius voi keskeyttää tämän pöytäkirjan soveltamisen. 5 artikla Jos jokin vaikea tilanne, luonnon aiheuttamia tilanteita lukuun ottamatta, estää kalastustoiminnan harjoittamisen Mauritiuksen kalastusvyöhykkeellä, Euroopan yhteisö voi keskeyttää taloudellisen korvauksen maksamisen sen jälkeen, kun sopimuspuolet ovat mahdollisuuksien mukaan neuvotelleet asiasta etukäteen sopimuksen 8 artiklassa määrätyssä sekakomiteassa. Taloudellisen korvauksen maksamista jatketaan, kun tilanne on normalisoitunut ja sopimuspuolet ovat vahvistaneet sopimuksen 8 artiklassa määrätyssä sekakomiteassa, että tilanne sallii kalastustoiminnan jatkamisen. Yhteisön aluksille sopimuksen 4 artiklan mukaisesti myönnettyjen lisenssien voimassaoloaikaa pidennetään kalastustoiminnan keskeytymistä vastaavalla ajalla. 6 artikla Kumotaan Euroopan yhteisön ja Mauritiuksen hallituksen välillä Mauritiuksen vesialueilla harjoitettavasta kalastuksesta tehdyn sopimuksen liite ja korvataan se tämän pöytäkirjan liitteellä. 7 artikla Tämä pöytäkirja tulee liitteineen voimaan päivänä, jona se allekirjoitetaan. Sitä sovelletaan 3 päivästä joulukuuta 2003. LIITE YHTEISÖN ALUSTEN KALASTUKSEN HARJOITTAMISTA MAURITIUKSEN VESILLÄ KOSKEVAT EDELLYTYKSET 1. Lisenssin hakemista ja myöntämistä koskevat muodollisuudet Yhteisön alusten kalastuksen Mauritiuksen vesillä mahdollistavien lisenssien hakemiseen ja myöntämiseen sovelletaan seuraavaa menettelyä: a) Euroopan komissio esittää komission Mauritiuksessa olevan edustajan välityksellä Mauritiuksen viranomaisille varustajan tekemän hakemuksen jokaisesta aluksesta, jolla halutaan harjoittaa kalastustoimintaa tämän sopimuksen mukaisesti, vähintään 20 päivää ennen voimassaolokauden toivottua alkamispäivää. Hakemus on tehtävä Mauritiuksen tätä tarkoitusta varten laatimalla lomakkeella, jonka malli on lisäyksessä I. b) Lisenssi myönnetään varustajalle tiettyä nimettyä alusta varten. Euroopan komission pyynnöstä alakohtainen lisenssi voidaan korvata ja ylivoimaisen esteen sattuessa se on korvattava toiselle yhteisön alukselle myönnettävällä lisenssillä. c) Mauritiuksen viranomaiset toimittavat lisenssit Euroopan komission Mauritiuksessa olevalle lähetystölle. d) Lisenssi on aina säilytettävä aluksella. Kun Mauritiuksen viranomaiset ovat saaneet Euroopan komissiolta ilmoituksen ennakkomaksun suorittamisesta, kyseinen alus lisätään kalastukseen oikeutettujen alusten luetteloon, joka annetaan tiedoksi Mauritiuksen kalastuksenvalvontaviranomaisille. Ennen lisenssin saapumista siitä on mahdollista saada faksijäljennös, joka on säilytettävä aluksella ja jonka nojalla alus saa kalastaa lisenssin alkuperäiskappaleen saapumiseen asti. e) Mauritiuksen viranomaisten on ennen pöytäkirjan voimaantuloa annettava tiedoksi lisenssien maksamista koskevat järjestelyt, erityisesti tiedot pankkitilistä ja käytettävästä valuutasta. f) Varustajien on nimettävä ja valtuutettava asiamies, jonka on oltava Mauritiuksella ja jolla on oltava valtuutus edustaa varustajia kaikissa oikeudenkäyntimenettelyissä. Varustajien on ilmoitettava Mauritiuksen viranomaisille asiamiehensä nimi ja osoite. 2. Lisenssien voimassaolo ja maksaminen 1) Ennakkomaksut Nuottaa käyttävien tonnikala-alusten ja pintasiima-alusten lisenssit ovat voimassa yhden vuoden ajan. Ne voidaan uusia. Maksu on 25 euroa Mauritiuksen vesillä pyydetyltä saalistonnilta. Nuottaa käyttävien tonnikala-alusten lisenssit myönnetään sen jälkeen, kun jokaisesta nuottaa käyttävästä tonnikala-aluksesta on vuosittain maksettu ennakkoon 2 000 euron summa, joka vastaa 80 tonnin vuotuisista Mauritiuksen vesiltä pyydetyistä saaliista maksettavaa maksua. Pintasiima-alusten lisenssit myönnetään sen jälkeen, kun Mauritiukselle on vuosittain maksettu ennakkoon 1 550 euroa yli 150 bruttorekisteritonnin pintasiima-aluksista ja 1 100 euroa enintään 150 bruttorekisteritonnin pintasiima-aluksista. Nämä summat vastaavat 62 tonnin ja 44 tonnin vuotuisista Mauritiuksen vesiltä pyydetyistä saaliista maksettavia maksuja. Siimalla pyytävien alusten lisenssit ovat voimassa kolme, kuusi tai kaksitoista kuukautta. Maksut vahvistetaan suhteessa bruttorekisteritonneihin seuraavasti: 80 euroa vuodessa bruttorekisteritonnilta ajan mukaan suhteutettuna. 2) Lopullinen tilitys Nuottaa käyttävien tonnikala-alusten ja pintasiima-alusten osalta Euroopan komissio tekee lopullisen tilityksen kalastusvuoden maksuista jokaisen kalenterivuoden lopussa varustajien jättämien saalisilmoitusten perusteella. Saalistietojen on oltava jonkin pyyntitilastoja varmentavan tieteellisen laitoksen, kuten Kehitystutkimusinstituutin (Institut de Recherche pour le Développement - IRD), Ranskan merentutkimuslaitoksen (Institut Français de Recherche et d'Exploitation de la Mer - IFREMER), Espanjan valtamerten tutkimuslaitoksen (Instituto Español de Oceanografia - IEO), Portugalin merentutkimusinstituutin (Instituto Português de Investigação Marítima - IPIMAR) tai jonkin muun Intian valtamerellä toimivan ja Mauritiuksen viranomaisten nimeämän kansainvälisen kalastusorganisaation varmentamia. Tilitys on annettava tiedoksi Mauritiuksen viranomaisille viimeistään 15 päivänä maaliskuuta seuraavana vuonna. Mauritiuksen viranomaisten on esitettävä huomautuksensa 30 päivän kuluessa tiedoksi antamisesta. Tilitys toimitetaan sen jälkeen varustajille. Varustajien on täytettävä taloudelliset velvoitteensa 30 päivän kuluessa tilityksen saamisesta. Jos tosiasiallisista kalastustoimista veloitettava määrä on pienempi kuin ennakkomaksu, ylijäämää ei palauteta varustajalle. 3. Jälleenlaivaus Alukset voivat jälleenlaivata saaliinsa Mauritiuksessa omien etujensa mukaisesti. Kaikista Mauritiuksen satamissa tapahtuvista jälleenlaivauksista on ilmoitettava Mauritiuksen viranomaisille 48 tuntia etukäteen. 4. Saalisilmoitukset Alusten, joilla on lupa kalastaa Mauritiuksen vesillä sopimuksen mukaisesti, on toimitettava saalisilmoitukset Mauritiuksen viranomaisille sekä jäljennös ilmoituksesta Euroopan komission Mauritiuksen lähetystölle seuraavaa menettelyä noudattaen: Nuottaa käyttävien tonnikala-alusten on täytettävä lisäyksessä 2 olevan mallin mukainen kalastuspäiväkirja. Pintasiima-alusten on täytettävä lisäyksessä 3 olevan mallin mukainen kalastuspäiväkirja. Siimalla pyytävien alusten on täytettävä lisäyksessä 4 olevan mallin mukainen kalastuspäiväkirja. Kalastuspäiväkirja on täytettävä selkeästi, ja sen on oltava aluksen päällikön tai varustajayhdistyksen edustajan allekirjoittama. Kaikkien lisenssin saaneiden alusten osalta on täytettävä lomakkeet myös siinä tapauksessa, että alus ei ole harjoittanut kalastusta. Kalastuspäiväkirjat on toimitettava Mauritiuksen viranomaisille 45 päivän kuluessa kunkin kalastusmatkan päättymisestä. 5. Tiedottaminen Yli 50 bruttorekisteritonnin alusten on ilmoitettava vähintään yksi (1) tunti etukäteen Mauritiuksen vesille tullessaan ja/tai niiltä poistuessaan sekä kolmen päivän välein Mauritiuksen vesillä kalastaessaan sijaintinsa ja aluksella pidettyjen saaliiden määrä radiolla (radioaseman nimi, radiokutsutunnus ja -taajuus ilmoitetaan lisenssissä), telefaksilla (nro 230-208-1929) tai sähköpostilla (fish@intnet.mu). 6. Tarkkailijat Kaikkien yli 50 bruttorekisteritonnin alusten on Mauritiuksen viranomaisten pyynnöstä otettava alukselle näiden viranomaisten nimeämä tarkkailija. Tarkkailijalla on oltava käytettävissään kaikki jäljempänä mainittujen tehtävien suorittamiseksi tarvittavat keinot sekä pääsy kaikkiin tiloihin ja mahdollisuus tutustua asiakirjoihin. Tarkkailija ei saa olla aluksella kauempaa kuin tehtävien täyttäminen vaatii. Häntä on kohdeltava aluksella olon ajan kuin aluksen päällystön jäsentä. Tarkkailijalle on järjestettävä asianmukainen ruokailu ja majoitus hänen aluksella oleskelunsa aikana. Tarkkailijan palkan ja sosiaalimaksut maksavat Mauritiuksen viranomaiset. Varustaja tai tämän asiamies ja Mauritiuksen viranomaiset sopivat yhdessä sataman, jossa tarkkailija otetaan alukselle, ja alukselle ottamista koskevat edellytykset. Jos alus poistuu Mauritiuksen vesiltä Mauritiuksen nimeämä tarkkailija mukanaan, kaikki mahdolliset toimet on tehtävä sen varmistamiseksi, että tarkkailija voi palata mahdollisimman nopeasti Mauritiukseen varustajan kustannuksella. Varustaja maksaa Mauritiuksen hallitukselle asiamiehensä välityksellä 14 euron suuruisen maksun jokaiselta päivältä, jonka tarkkailija on viettänyt aluksella Mauritiuksen kalastusvyöhykkeellä. Aluksella ollessaan tarkkailija: - tekee havaintoja alusten kalastustoiminnasta, - tarkistaa kalastusta harjoittavien alusten sijainnin, - laatii luettelon käytetyistä pyydyksistä, - tarkastaa Mauritiuksen kalastusvyöhykettä koskevat kalastuspäiväkirjan saalistiedot, - laatii Mauritiuksen viranomaisille toimitettavan toimintakertomuksen. Aluksella olonsa aikana tarkkailijan on: - kaikin mahdollisin tavoin huolehdittava siitä, että hänen alukseen tulonsa ja siellä olonsa ei keskeytä tai haittaa kalastustoimintaa, - oltava vahingoittamatta aluksella olevia varusteita ja laitteistoja sekä kunnioitettava aluksen kaikkien asiakirjojen luottamuksellisuutta. 7. Tarkastukset Alusten on myös päästettävä muut kalastustoiminnan tarkastamisesta ja seurannasta vastaavat Mauritiuksen viranomaiset alukselle ja avustettava heitä heidän tehtävissään. 8. Merimiesten palvelukseen ottaminen EY:n laivaston aluksille on otettava kymmenen (10) mauritiuslaista merimiestä. EY:n aluksille otettavien paikallisten merimiesten työsopimukset tehdään varustajan tai tämän asiamiehen ja asianomaisen merimiehen ja/tai tämän ammattiliiton tai edustajan kesken yhdessä Mauritiuksen toimivaltaisten viranomaisten kanssa. Sopimusten on taattava merimiehille näitä koskeva sosiaaliturva, johon sisältyy myös henki-, sairaus- ja tapaturmavakuutus. Paikallisten merimiesten palkkausehdot eivät voi olla huonommat kuin paikallisiin miehistöihin sovellettavat palkkausehdot eivätkä missään tapauksessa ILO:n vaatimuksia huonommat. Sopimuksesta annetaan kappaleet sen allekirjoittajille ja Mauritiuksen viranomaisille. Jos työsopimus on tehty varustajan asiamiehen kanssa, siinä on mainittava varustajan nimi ja lippuvaltio. Varustajan on taattava alukselle otetuille paikallisille merimiehille samanlaiset elin- ja työolot kuin on EY:n merimiehillä. Jos merimiehiä ei oteta aluksille, varustajien on maksettava kiinteä summa, joka vastaa palvelukseen ottamatta jätettyjen merimiesten palkkoja Mauritiuksen vesille suuntautuneen kalastusmatkan ajalta. Jos kalastusmatkan kesto on vähemmän kuin kuukausi, varustajien on maksettava kuukauden palkkaa vastaava summa. 9. Kalastusvyöhykkeet Mauritiuksen vesillä harjoitettavalle pienimuotoiselle kalastukselle aiheutuvien haittojen ehkäisemiseksi yhteisön alukset eivät saa kalastaa viidentoista (15) meripeninkulman sisällä Mauritiuksen perusviivasta eikä kolmen (3) meripenikulman säteellä Mauritiuksen viranomaisten asettamista kalaparvien kokoamiseen käytettävistä laitteista, joiden sijaintipaikat on annettu tiedoksi varustajien edustajille tai asiamiehille. Siimalla pyytävät alukset saavat kalastaa ainoastaan perinteisillä pyyntipaikoillaan eli Sudanin matalikolla ja Itä-Sudanin matalikolla. 10. Tarjonta tonnikalasäilyketeollisuudelle Tonnikalaa pyytävien yhteisön alusten on pyrittävä myymään osa saalistaan Mauritiuksen tonnikalasäilyketeollisuudelle hinnalla, jonka yhteisön varustajat ja Mauritiuksen tonnikalasäilyketeollisuus yhdessä vahvistavat. 11. Seuraamukset Riippumatta siitä, mitä seuraamuksia Mauritiuksen lainsäädännössä on säädetty, pöytäkirjan ja tämän liitteen jonkin edellytyksen tai Mauritiuksen lainsäädännön jonkin asiaa koskevan säännöksen noudattamatta jättämisestä voi seurata kyseisen aluksen kalastuslisenssin keskeyttäminen, peruuttaminen tai uudistamatta jättäminen. Ennen näiden seuraamusten soveltamista Mauritiuksen viranomaiset ottavat asianmukaisella tavalla huomioon laiminlyönnin vakavuuden ja soveltavat suhteellisuusperiaatetta. Lisenssin keskeyttämistä tai peruuttamista pidetään edellä olevan, lisenssin hakemista ja myöntämistä koskevia muodollisuuksia käsittelevän jakson b kohdassa tarkoitettuna ylivoimaisena esteenä. Euroopan komission lähetystölle ja varustajan asiamiehelle Mauritiuksella on ilmoitettava lisenssin keskeyttämisestä, peruuttamisesta tai uudistamatta jättämisestä kirjallisesti 24 tunnin kuluessa ja annettava lyhyt selvitys sitä koskevista seikoista. 12. Menettely aluksen pysäyttämisen yhteydessä 1) Tiedonannot Mauritiuksen kalastuksesta vastaava viranomaisen on ilmoitettava kirjallisesti 48 tunnin kuluessa Euroopan komission Mauritiuksessa olevalle lähetystölle ja lippuvaltiolle kalastussopimuksen nojalla kalastavien yhteisön kalastusalusten jokaisesta pysäyttämisestä Mauritiuksen kalastusvyöhykkeellä sekä toimitettava lyhyt selvitys pysäyttämiseen johtaneista olosuhteista ja syistä. Lähetystölle ja lippuvaltiolle on myös ilmoitettava aloitetuista menettelyistä ja langetetuista seuraamuksista. 2) Pysäyttämisen selvittäminen Kalastusta koskevan lainsäädännön mukaisesti rikkomiset on mahdollista sovittaa: a) joko sovittelumenettelyllä, jolloin sakon suuruus määrätään Mauritiuksen lainsäädännössä säädetyn vähimmäis- ja enimmäismäärän rajoissa; tai b) oikeuskäsittelyllä Mauritiuksen lainsäädännön mukaisesti siinä tapauksessa, että asiaa ei ole pystytty ratkaisemaan sovittelumenettelyn avulla. 3) Alus päästetään lähtemään, ja se saa miehistöineen poistua satamasta, kun: a) sovittelumenettelystä johtuvat velvoitteet on täytetty ja niistä on esitetty tosite; tai b) jos oikeuskäsittely on kesken, kun on esitetty todistus pankkiin talletettavan vakuuden asettamisesta. Lisäys 1 ULKOMAISTA KALASTUSALUSTA KOSKEVA LISENSSIHAKEMUS Hakijan nimi: .................... Hakijan osoite: .................... .................... Aluksen rahtaajan nimi ja osoite, jos eri kuin yllä mainittu: .................... .................... Mauritiuksessa olevan asiamiehen nimi: .................... .................... Aluksen nimi: .................... Aluksen tyyppi: .................... Rekisteröintimaa: .................... Satama ja rekisterinumero: .................... Aluksen ulkoinen tunnusmerkki : .................... Radiokutsutunnus ja taajuus: .................... Aluksen faksinumero: .................... Aluksen pituus: .................... Aluksen leveys: .................... Koneteho: .................... Aluksen bruttovetoisuus: .................... Aluksen nettovetoisuus: .................... Miehistön lukumäärä vähintään: .................... Kalastustyyppi: .................... Ehdotetut kalalajit: .................... .................... Lisenssille haettu voimassaoloaika: .................... Vakuutan, että edellä olevat tiedot ovat oikeita. Päiväys: ....................Allekirjoitus: .................... Lisäys 2 >TAULUKON PAIKKA> LISÄYS 3: PINTASIIMA-ALUSTEN SAALISILMOITUS Aluksen nimi: ________________ Päällikön nimi: ____________________ Siiman laskupäivä: ____/____/____ Matkan aloituspäivä: _____/_____/_____/ klo: _______ Matkan numero: _____________ Siiman laskukerran numero: _________________ >TAULUKON PAIKKA> * VDK. ** Pään kanssa, kidukset poistettu. Käytetty painotyyppi (VAT, VDK, KOKONAINEN) tarkennetaan, jos se poikkeaa määritellyistä painoista. >TAULUKON PAIKKA> Lisäys 4 Siimalla pyytävät alukset Kuukausi // Vuosi // Aluksen nimi: .................... Koneteho: ....................Kalastusmenetelmä: .................... Lippuvaltio: .................... Bruttovetoisuus: ....................Purkusatama: .................... >TAULUKON PAIKKA>